EPISTOLA XCVIII. WILLELMI ROTHOMAGENSIS ARCHIEPISCOPI AD LAMBERTUM.
WILLELMUS Dei gratia Rothomagensis archiepiscopus, dilectissimo et Domino et fratri Atrebatensium episcopo LAMBERTO, praesentem et aeternam salutem.
Gualterum dilectissimum filium nostrum, quia vobiscum ei habitare placuit, vestrae religioni pro honestate sua multum commendamus. Ipse enim, quia vitiis quorumdam assentire noluit, eorum odia magis pro veritate quam pro vitio suo incurrit. Valete.